Komisijos reglamentas (EB) Nr. 1410/96
1996 m. liepos 19 d.
dėl dalinio Reglamento (EB) Nr. 3053/95, iš dalies pakeičiančio Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, II, III, V, VI, VII, VIII, IX ir XI priedus, panaikinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] su paskutiniais pakeitimais, padarytais Komisijos reglamentu (EB) Nr. 941/96 [2], ypač į jo 19 straipsnį kartu su 17 straipsniu,
kadangi Komisijos reglamento (EB) Nr. 3053/95 [3] 1 straipsnio penktoji ir šeštoji įtraukos iš dalies atitinkamai pakeitė ir panaikino Reglamento (EEB) Nr. 3030/93 VI ir VIa priedus; kadangi šis pakeitimas buvo patvirtintas tuo metu, kai pagal Reglamento (EEB) Nr. 3030/93 19 straipsnį Komisija dar neturėjo teisės to daryti, Taryba dar nebuvo nusprendusi sudaryti ar laikinai taikyti patekimo į rinką susitarimų, Komisijos suderėtų su Indija ir Pakistanu; kadangi Reglamente (EB) Nr. 3053/95 yra procedūrinis trūkumas, dėl kurio būtina jį bent atšaukti ar iš dalies panaikinti; kadangi Teismo precedentų teisėje būtent kaip nustatyta Teismo 1991 m. birželio 20 d. bylos C-248/89 Cargill prieš Komisiją sprendime ECR I, p. 2987, neteisėto akto atšaukimas yra priimtinas tik tada, kai jis daromas deramu laiku ir pakankamai atsižvelgiant į teisėtus lūkesčius, atsiradusius jį priimant; kadangi taikant šiuos principus būtina, kad teisės, atsiradusios jo numatytiems naudos gavėjams, ypač tiems, kurie yra įsitraukę į prekybą tekstile (pagal Reglamentą (EB) Nr. 3053/95), nuo 1995 m. sausio 1 d. iki šio reglamento įsigaliojimo dienos būtų gerbiamos; kadangi, nepaisant to, reikia pabrėžti, kad dėl šio panaikinimo nėra sumenkinamas Reglamento (EEB) 3030/93 20 straipsnis, kuris numato, kad minėtas reglamentas ir jo priedai "jokiu būdu nenukrypsta nuo dvišalių susitarimų, protokolų arba kitų teisės aktų dėl prekybos tekstile, kuriuos Bendrija sudarė su II priede išvardytomis trečiosiomis šalimis arba ATC, atsižvelgiant į PPO nares, išvardytas XI priede, nuostatų ir kurie, visais konfliktų atvejais, turi pirmenybę" arba nukrypstama nuo jo;
kadangi šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamentas (EB) Nr. 3053/95 atgaline data panaikinamas nuo 1995 m. sausio 1 d., kadangi jo 1 straipsnio penktoji ir šeštoji įtraukos iš dalies pakeičia ir(arba) panaikina Reglamento (EEB) Nr. 3030/93 VI ir VIa priedus.
2. Šio straipsnio 1 dalyje nurodytas dalinis Reglamento (EB) Nr. 3053/95 panaikinimas nuo 1995 m. sausio 1 d. iki šio reglamento įsigaliojimo dienos nedaro įtakos dėl jo priėmimo atsiradusioms numatytų naudos gavėjų teisėms.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. liepos 19 d.